 Sọ fúnmi nípa Olùṣọ-Àgùntàn Enoch Adéjàre Adébóyè. : Olùṣọ-Àgùntàn Enoch Adéjàré Adébóyè, ẹni tí wọn bí ní ọjọ kejì, oṣù Ẹrẹnà, ọdún 1942, jẹ òjíṣẹ Ọlọrun ọmọ bíbí Ifẹwàrà ní ìpínlẹ Ọṣun lórílẹ-èdè Nàìjíríà. Òun ni Pásítọ-àgbà yányán àti Olùdarí Ìjọ Oníràpadà, tí gbogbo ènìyàn mọ sí Ìjọ Ìràpadà Ti Krístì The Redeemed Christian Church of God.Wọn bí Òjíṣẹ Ọlọrun àgbà yìí, Enoch Adéjàré Adébóyè ní Ifẹwàrà ni ìpínlẹ Ọṣun lórílẹ-èdè Nàìjíríà. Ìlú Ifẹwàrá wà ní ìtòsí Ilé-Ifẹ. Ó kàwé gboyè dìgíríì àkọkọ nínú ìmọ ìṣiròMatimátììkì Mathematics ní Ilé Ẹkọ Gíga Yunifásítì Ìjọba Àpapọ tí ó wà ní Ìpínlẹ Èkó The University of Lagos lọdún 1967. Ṣíwájú àkókò yìí, ó ti kọkọ lọ sí Ilé Ẹkọ Gíga Yunifásítì Nàìjíríà The University of Nigeria, UNN ní ìlú Nsukka ṣùgbọn Ogun Biafra kò jẹ kó kàwé gboyè níbẹ. Ó fẹ aya rẹ, Folúkẹ Adéníkẹẹ ní ọdún 1967 bákan náà, wọn sì bímọ mẹrin. Lọdún 1969, ó kàwé gboyè dìgíríì kejì Master Degree nínú ìmọ ìṣowó-ṣàn-omi àti àwọn ohun tó jo omi hydrodynamics láti Ilé Ẹkọ Gíga Yunifásítì Ìpínlẹ Èkó University of Lagos bákan náà. Ó dara pọ mọ Ìjọ Ìràpadà, the Redeemed Christian Church of God ní ọdún 1973, ó sì bẹrẹ sí ní ṣiṣẹ Ọlọrun gẹgẹ bí Òǹgbufọ fún Pásítọ ìjọ náà nígbà náà tí orúkọ rẹ ń jẹ Pásítọ Josiah Olúfẹmi Akíndayọmi. Lọdún 1975, ó tẹ síwájú nínú ẹkọ, ó sì kàwé gboyè Ọmọwé Ph.D. nínú Àmúlò Matimátíìkì Applied Mathematics láti Ilé Ẹkọ Gíga Yunifásítì Ìpínlẹ Èkó University of Lagos kan náà. Ó sì tún padà gboyè ọjọgbọn Professor nínú ìmọ ìṣirọ ní Ilé-Ẹkọ Gíga Yunifásítì òhún pèlú. 